**ΘΕΜΑ** : Αρμοδιότητα γνωμοδότησης ματαίωσης διαγωνισμού

Ημ/νία υποβολής ***19/02/2022***

**Ερώτηση**

Κατά τη διάρκεια ενός ηλεκτρονικού διαγωνισμού μελέτης (της οποίας η Επιτροπή διαγωνισμού επρόκειτο να συσταθεί μετά από κλήρωση κάτι που δεν έχει γίνει ακόμη) και πριν ακόμη εκπνεύσει η προθεσμία υποβολής προσφορών, διαπιστώθηκε από την Τεχνική Υπηρεσία **σοβαρός λόγος ματαίωσης του διαγωνισμού**.

Ποιος θα εισηγηθεί στην αναθέτουσα αρχή την ματαίωση του διαγωνισμού,

* η τεχνική υπηρεσία (αρμόδια υπηρεσία) ή
* η επιτροπή διαγωνισμού;

**Απάντηση:**

Σύμφωνα με την Απόφαση *ΑΕΠΠ 232/2020,* **η μόνη αρμόδια να γνωμοδοτήσει για τη ματαίωση της διαγωνιστικής διαδικασίας είναι η συσταθείσα από τον αναθέτοντα φορέα Επιτροπή.** Και αυτό καθόσον σε κάθε περίπτωση

* από τις διατάξεις του άρθρου 221 του Ν. 4412/2016, στην παρ. 3 του οποίου προβλέπεται ότι με απόφαση της αναθέτουσας αρχής / του αναθέτοντος φορέα συγκροτείται είτε μία Επιτροπή σε ετήσια βάση, είτε μία Επιτροπή ανά σύμβαση
* από τις προαναφερόμενες διατάξεις δεν προκύπτει η επικαλούμενη από τον αναθέτοντα φορέα (ΔΕΥΑ) αποστέρηση της αρμοδιότητας της Επιτροπής Διαγωνισμού
* δεν προκύπτει η στοιχειοθέτηση της αρμοδιότητας της Προϊσταμένης Αρχής να γνωμοδοτήσει στο αποφαινόμενο όργανο για τη ματαίωση του διαγωνισμού, ακόμη και αν οι λόγοι ματαίωσης άπτονται της σκοπιμότητας του έργου.

Σύμφωνα δε με την ΑΕΠΠ Απόφαση 74/2020, η προσβαλλόμενη απόφαση είναι παράνομη **λόγω ανυπαρξίας γνωμοδότησης της Επιτροπής Διαγωνισμού**